מי צריך עיסוי שבדי?
העיסוי השבדי . , או בשמו הנוסף העיסוי הקלאסי. הרעיון העומד בבסיס טכניקות העבודה בעיסוי הקלאסי הוא הרגעת השרירים על-ידי הפעלת לחץ כנגד שרירים או עצמות. טכניקת עיסוי זו מאפשרת שחרורם של השרירים ועל-ידי כך הרגעת הנפש והגוף בכללותו.
כיצד קורה שהרגעת השרירים ועבודה על הגוף הפיסי שלנו תורמת רבות כל-כך למצבנו הנפשי והרגשי?
למה אחרי עיסוי של שעה או יותר או פחות, הגוף מרגיש אחרת? למה הראש שקט יותר? מדוע לעיתים מציפים אותנו רגשות שונים במהלך או אחרי הטיפול המובילים לעיתים לפרצי צחוק ובכי ולפעמים שניהם? חשבתם פעם מה גורם לתופעות הללו ומדוע בעצם העיסוי השבדי תורם לנו בהיבטים רבים של חיינו, החל מהתפקוד הפיזי, הנפשי והרגשי?
ברור לכל שבכל פעם שאנו מעניקים זמן לעצמנו רק לעצמנו, בלי עבודה, בלי ילדים, בלי לימודים, בלי מטלות... אנו מרגישים שאנו חיים יותר, נטענים באנרגיות חדשות. השגרה תהיה נעימה יותר אם נצליח מדי פעם להעניק לעצמנו זמן איכות עם עצמנו. ובכן, כל פעילות שנבחר אכן תרענן לנו את השגרה, אך לא כל פעילות תמלא אותנו באמת באנרגיות חדשות, במוטיבציה חדשה, ובטח שלא כל פעילות שנבחר תעזור לנו להשתחרר ממתחים, מטענים רגשיים והתכווצויות פיזיות היוצרות, לרוב, מעמסה בלתי נסבלת. לא כך הוא העיסוי השבדי.
העיסוי משפר את סירקולציית מחזור הדם ומנקז רעלים מהשרירים כמו כן כפי שנהוג לומר ברפואה הסינית הצ'י (אנרגיה) שלנו עובר בדם ולכן כאשר אנו מניעים את הדם בגוף אנו פותחים חסימות פיזיות.
כאשר אנו נמצאים במצב של סטרס, אנחנו מתכווצים. חשבו על סיטואציות בחיי היום-יום שלכם, אשר גורמים לכם מעמסה רגשית או פיזית...? המתח לחזור הביתה בזמן כדי להספיק לפגוש את הילדים, את בן/ת הזוג, להספיק להגיע בזמן לעבודה, לסיים את כל המטלות כדי לנקות שולחן ליום המחרת, הכבישים הסואנים והפקוקים בדרך אל או מהעבודה, ההמתנה המתמשכת בטלפון לקבל שירות כזה או אחר תוך כדי ניסיון לסיים עוד ועוד מטלות. חישבו כיצד אתם מדמיינים במוחכם את תחושת הבית, ההתרפקות המתאפשרת אחרי הרדמת הילדים, הרגעים הללו ביום שאתם יכולים לשחרר ולהשתחרר.
כאשר אנו מקבלים טיפול בעיסוי, אנו מרפים את הגוף את השרירים, את רקמות החיבור ועבודת המטפל משחררת את אותו מתח שרירי. פעולה של תנועה והזרמת דם למקום מסוים, מאפשרת למעשה החזרה של השריר למצבו הטבעי, הנחוץ לנו לשם התפקוד היום-יומי. אנשים רבים, יתארו מתיחות באזור השכמות, מצב אשר יכול להעיד על עומס נפשי או פיזי לקיחת אחריות בתחומים שונים היוצרת עומס ומעמסה. העבודה בטכניקת העיסוי תאפשר לנו להרפות ולשחרר את מה שבבסיס גרם לנו לכיווץ וזה המצב הנפשי שבו היינו בזמן שהשרירים התכווצו.
חישבו על השריר כאל סוג של תא זיכרון, סביר שאינכם ממש רואים את הזכרונות השמורים בשריר עצמו אבל אין ספק שאתם מרגישים אותם, וללא ספק מרגישים את תוצרי הלוואי של זכרונות אלו. שילחו יד לצווארכם, לגב התחתון, לידיים, בידקו באילו מקומות הגוף מרגיש נוקשה ובמגע עמוק יותר גם כואב, אלו הם, סביר להניח, אותם מקומות בהם אתם זקוקים במיוחד לטיפול.
אנשים רבים טוענים שבמהלך טיפול הם חוו זיכרונות מן העבר אשר עלו וצפו במוחם, הרגישו רצון לבכות או צורך עז לצחוק, תמונות זיכרון לא ברורות או מפתיעות ועוד, הסיבה העיקרית לכך היא שהמחשבות נשמרו בתוך השריר וכאשר השריר נפתח בעקבות העיסוי, שבות ועולות אותן מחשבות, אותם זכרונות או אתם רגשות, שגרמו לכיווץ מלכתחילה.
הגוף שלנו, הוא מהמכונות המורכבות והמסובכות ביותר הקיימות על הפלנטה שלנו, וככזה עלינו לטפל בעצמנו באופן קבוע, כל אחד לפי התדירות שנוחה לו, לא מומלץ לחכות למצבי קיצון שיגיעו ואז לא תהיה ברירה אלא לטפל בדרך כזו או אחרת, חישבו על הדומה הזו: כאשר נגלה נזילה של מים ברכב הפרטי שלנו, נוכל להמשיך ולמלא שוב ושוב במים, ובשנייה שלא נשים לב, יתקלקל הרדיאטור (במקרה הטוב) והמנוע כולו (במקרה הפחות טוב). האופציה של תיקון מקור הנזילה היא כמובן האופציה הטובה ביותר והבחירה הטובה ביותר שנוכל לעשות כדי לשמור על רכבנו, סביר להניח שתהה זו האופציה הטובה ביותר גם עבור גופנו.
מובהר כי אין לראות בתכני האתר תחליף ייעוץ רפואי בכל נושא או תחום הדרוש מומחיות או הכשרה רפואית. כל שימוש בתכני האתר הנו באחריות המשתמש בלבד.